শিশু যৌনবৃত্তি
শিশু যৌনবৃত্তি হচ্ছে শিশুর সাথে জড়িত যৌনবৃত্তির এবং শিশুদের বাণিজ্যিক যৌন শোষণের একটি রূপ। শব্দটি সাধারণত সম্মতির আইনি বয়সের চেয়ে কম বয়সী কোনও নাবালক বা ব্যক্তির যৌনবৃত্তিকে বোঝায়। বেশীরভাগ ক্ষেত্রে, যৌনবৃত্তির উপর সাধারণ নিষেধাজ্ঞার অংশ হিসেবে শিশু যৌনবৃত্তি অবৈধ। সাধারণত যৌন পাচারের আকারে প্রকাশ পায়, যেখানে একটি শিশুকে অপহরণ করা হয় বা যৌন ব্যবসা, বা বেঁচে থাকার জন্য যৌনক জড়িত হওয়ার জন্য প্রতারিত করা হয়, যেখানে শিশু খাদ্য এবং আশ্রয়ের মতো মৌলিক প্রয়োজনীয়তা অর্জনের জন্য যৌন ক্রিয়াকলাপে লিপ্ত হয়। শিশুদের যৌনবৃত্তি সাধারণত শিশু পর্নোগ্রাফির সাথে যুক্ত, এবং তারা প্রায়ই ওভারল্যাপ হয়। কিছু লোক শিশু যৌন পর্যটনের জন্য বিদেশে ভ্রমণ করে। গবেষণায় দেখা গেছে যে, বিশ্বব্যাপী প্রায় ১০ কোটি শিশু যৌনবৃত্তির সাথে জড়িত থাকতে পারে। এই প্রথাটি দক্ষিণ আমেরিকা এবং এশিয়ায় সর্বাধিক বিস্তৃত, কিন্তু শিশুদের যৌনবৃত্তি বিশ্বব্যাপী বিদ্যমান। অনুন্নত দেশগুলির পাশাপাশি উন্নত দেশেও এই সমস্যা বিদ্যমান। ব্যবসার ক্ষেত্রে অল্প বয়সী ছেলেদের সংখ্যা বৃদ্ধি সত্ত্বেও যৌনবৃত্তির সাথে জড়িত শিশুদের অধিকাংশই মেয়ে। জাতিসংঘের সকল সদস্য দেশ শিশু অধিকার সংক্রান্ত কনভেনশন অথবা শিশু বিক্রয়, শিশু যৌনবৃত্তি এবং শিশু পর্নোগ্রাফি সম্পর্কিত ঐচ্ছিক প্রোটোকলের অধীনে শিশু যৌনবৃত্তি নিষিদ্ধ করার প্রতিশ্রুতি দিয়েছে। এই প্রথা বন্ধ করার চেষ্টা করার জন্য বিভিন্ন প্রচারণা এবং সংগঠন তৈরি করা হয়েছে।